Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
10 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ เปิดตลาดโดดลงกว่า 4 จุด และซึมลงต่อเนื่อง ก่อนปิดภาคเช้าที่ระดับดัชนี 1,712.36 จุด ปรับตัวลดลงกว่า 10 จุด ด้วยมูลค่าซื้อขายราว 2.59 หมื่นล้านบาท ทั้งนี้ดัชนีเจอแรงขายกดดันจากกลุ่มพาณิชย์ (COMM) และกลุ่มพลังงาน (ENERG) ตามลำดับ
มุมมองตลาดช่วงบ่าย: กราฟรายวัน ดัชนีแม้จะปรับตัวลดลง แต่ยังประคองตัวไม่หลุดเส้นแนวโน้มขาขึ้น (Speed Line) ประกอบกับ ณ ระดับดัชนีปัจจุบันยังยืนเหนือ EMA200 วัน ซึ่งชี้โซนฝั่งขึ้นที่ได้เปรียบ สอดคล้องกับเครื่องมือ MACD ที่แกว่งเหนือกว่าศูนย์ต่อเนื่อง ฉะนั้น ลุ้นบ่ายนี้ดัชนีรีบาวด์จากแนวรับ 1,709 จุด (Speed Line) / 1,707 จุด (EMA200วัน) เพื่อกลับทดสอบแนวต้านเดิม 1,725 จุด
กลยุทธ์ในช่วงบ่าย: นักเก็งกำไร กรณีมีหุ้น ถือต่อ คาดหวังแนวต้าน 1,725/1,747 จุด กรณีไม่มีหุ้น อาจใช้การพักตัวใกล้โซนแนวรับเส้น EMA200 วันที่ 1,707 จุด เป็นจุดซื้อกลับ พร้อมกับขยับ Trailing Stop หากดัชนีปิดหลุดแนวรับดังกล่าว
Point of View
ลุ้นฝ่าแนวต้านหลังยกโลว์!!
เริ่มตั้งทรงดี หลังดีดขึ้นจากกรอบแนวรับ พร้อมกับทำ Higher Low เครื่องมือโมเมนตัมอย่าง MACD หนุนโมเมนตัมบวกต่อ (MACD&gt;0) คาดหวัง TOP ดีดตัวขึ้นปิด GAP ที่ 85.25 บาท โดยให้แนวรับที่ 79.75 บาท พร้อมตั้ง Stop Loss หากหลุด 78.00 บาท